stanford-oval/wikipedia huggingface dataset:
פלורנס וולש
משפחה וחיים מוקדמים

פלורנס לאונטין מרי וולש נולדה בקמברוול, לונדון ב-28 באוגוסט 1986 להורים ניק ראסל וולש, מנהל פרסום ואוולין וולש (לבית סמואלס), מהגרת אמריקאית מניו יורק שלמדה באוניברסיטת הרווארד.
קריירה

לפי וולש, שם הלהקה "פלורנס + דה משין" התחיל בתור בדיחה פרטית שיצאה משליטה.
בפברואר 2015, הכריזה הלהקה על אלבומה השלישי, How Big, How Blue, How Beautiful, שיצא לאור ב-1 ביוני 2015. האלבום הגיע למקום הראשון בשווקים רבים כולל ארצות הברית, בריטניה, אוסטרליה וקנדה. מתוך האלבום הונפקו שני סינגלים שהגיעו ל-40 העליונים בבריטניה, וקיבלו שלוש מועמדויות לפרס גראמי.
במהלך יוני 2015, דייב גרוהל סולן הפו פייטרס שבר את רגלו על הבמה לפני הופעתו הקרובה של הלהקה שלו בפסטיבל גלסטונברי, מה שהוביל לכך שפלורנס אנד דה משין החליפה את להקתו של גרוהל.
במרץ 2017, וולש הופיעה ב-Song to Song בבימויו של טרנס מאליק.
דיסקוגרפיה > אלבומי אולפן

2009: Lungs
2011: Ceremonials
2015: How Big, How Blue, How Beautiful
2018: High as Hope
2022: Dance Fever
הערות שוליים

↑  AAH - Association of Art Historians, web.archive.org, ‏2016-03-05
↑  "JAMES WELCH TO WED EVELYN SAMUELS". The New York Times (באנגלית אמריקאית). 1982-08-08. ISSN 0362-4331. נבדק ב-2022-02-12.
↑  Wayback Machine, web.archive.org
| --- | --- |
בקרת זהויות :  NLI: 987007375192805171  PLWABN: 9810579398105606  BIBSYS: 1542227321162  BnF: cb162260068 (data)  GND: 138618232  ICCU: LO1V434144  ISNI: 0000 0000 8163 6828  LCCN: no2011136883  MusicBrainz: 88798869-338b-418e-9c47-97365444b734  NTA: 419397566  SUDOC: 158750756  VIAF: 90889954   WorldCat (עם VIAF): 90889954
פלאק פניר

| --- | --- |

 
 מאכלים
 סוג:  מאכל
 מטבח:  הודי
 מוצא:  הודו הודו
 אופן הגשה:  חם
 מרכיבים עיקריים:  תרד גבינת פניר
פלאק פניר היא מנה צמחונית המורכבת מפניר (סוג של גבינת קוטג') בתוך עיסה עבה עשויה מחית תרד, שנקראת פלאק בהינדי, במרטהי, בגוג'ראטית, ובשפות הודיות אחרות.
המונחים פלאק פניר וסאג' פניר משמשים לעיתים לסירוגין במסעדות בארצות הברית ובקנדה. עם זאת, סאג' פניר שונה מהפלאק פניר המסורתי בכך שהוא מכיל ירקות עליים ירוקים אחרים, בעוד פלאק פניר מכיל רק תרד. מסעדות דאבה מתמחות לעיתים קרובות בפלאק פניר.
הכנה

תחילה, מכינים את הפלאק פניר על ידי הרתחה של התרד והפיכתו למחית. לאחר מכן מערבבים את המחית עם עגבניות ובצל מוקפצים. לאחר מכן מוסיפים למחית קוביות צלויות של פניר. מתבלים את הפלאק פניר בדרך כלל בג'ינג'ר, שום, עגבניות, גאראם מסאלה, כורכום, אבקת צ'ילי וכמון.
הגשה

פלאק פניר מוגש חם עם תוספת כגון רוטי, נאן, פראטה, מאקי קי רוטי או אורז מבושל. אפשר להגיש גם עם בצל לצד המנה, לגישה מסורתית יותר.
בשנים האחרונות היו וריאציות פיוז'ן של פלאק פניר. ביולי 2020, בלוגרית אוכל מבנגלור פרסמה את הווריאציה שלה לפלאק פניר אידלי. המנה עוררה שיח בטוויטר ובאינסטגרם על השילוב יוצא הדופן של שתי המנות הצפון ודרום הודיות הללו. בספטמבר 2020, פיצה 4P's מווייטנאם יצרה פיצות פיוז'ן ייחודיות לכבוד יום השלום הבינלאומי. אחת הווריאציות הללו הייתה פיצת קבב צ'פלי-פלאק פניר כדי לסמל שלום בין הודו לפקיסטן.
הערות שוליים

↑  Pastime, Palatable. "PALAK PANEER (INDIAN FRESH SPINACH WITH PANEER CHEESE)".
↑  "spinach - Meaning in hindi - Shabdkosh". www.shabdkosh.com. נבדק ב-2020-10-13.
↑  "spinach - Meaning in marathi - Shabdkosh". www.shabdkosh.com. נבדק ב-2020-10-13.
↑  "spinach - Meaning in gujarati - Shabdkosh". www.shabdkosh.com. נבדק ב-2020-10-13.
↑  amit, dassana (2013-05-22). "palak paneer recipe, how to make palak paneer | best palak paneer recipe". Veg Recipes of India (באנגלית אמריקאית). נבדק ב-2018-11-02.
↑  LeVaux, Ari (15 במאי 2020). "Summer blend: Mix up some spinach, spices for palak paneer". The Palm Beach Post. {{cite news}}:  (עזרה)
1 2  "Palak Paneer | Easy Palak Paneer Recipe » Dassana's Veg Recipes". Dassana's Veg Recipes (באנגלית אמריקאית). 2013-05-22. נבדק ב-2020-10-13.
↑  "Palak Paneer Recipe | How to Make Palak Paneer | Palak Paneer". NDTV Food. נבדק ב-2020-10-13.
↑  Pitre, Urvashi (19 בספטמבר 2017). Indian Instant Pot® Cookbook: Traditional Indian Dishes Made Easy and Fast. Rockridge Press. p. 88. ISBN 978-1939754547. {{cite book}}:  (עזרה)
↑  "'Palak Paneer Idli' is a North-South Fusion Dish that Twitter Doesn't Want to Have". News18. נבדק ב-2020-10-14.
↑  "There's now a palak paneer idli that has sparked a debate on social media". The Indian Express (באנגלית). 2020-07-30. נבדק ב-2020-10-14.
↑  Singh, Ritu (2020-09-22). "Vietnamese Restaurant Introduces India-Pakistan 'Peace Pizza', Twitter Is Not Impressed". India.com (באנגלית). נבדק ב-2020-10-14.
↑  Agarwal, Akanksha (2020-09-21). "People React To Indo-Pak 'Peace Pizzas' With Delhi's Palak Paneer & Karachi's Chapli Kebab". Storypick (באנגלית בריטית). נבדק ב-2020-10-14.
פלאק פניר
פוטו סטרקושה

פוטו סטרקושה (באלבנית: Foto Strakosha; נולד ב-29 במרץ 1965 בעיירה ממלאי שבאלבניה) הוא כדורגלן אלבני ששיחק בעמדת השוער. את רוב הקריירה שלו העביר סטרקושה ביוון.
קריירת מקצועית

סטרקושה נולד בעיירה ממלאי שבאלבניה והחל לשחק כדורגל בגיל צעיר. בשנת 1988 הוא נקלט בדינמו טירנה עמה זכה באליפות, גביע וסופר-קאפ. לאחר שנה וחצי בדינמו, עבר סטרקושה לשחק ביוון.
בשנת 1993 עבר לאולימפיאקוס בה שיחק עד לשנת 1997 עמה זכה באליפות הליגה. בהמשך הוא עבר לפאניוניוס וזכה איתם בגביע יוון בכדורגל. הוא שיחק בקבוצות שונות ביוון עד לפרישתו בשנת 2005 בגיל 40.
סטראשוה זומן לראשונה לנבחרת אלבניה בשנת 1990. הוא שיחק בנבחרת עד לשנת 2005.
לאחר פרישה ממשחק פעיל החל סטרקושה בקריירת אימון. הוא היה מאמן שוערים של אולימפיאקוס עד לשנת 2007. בשנת 2011 הוא היה מאמן נבחרת הנוער של נבחרת אלבניה. בשנת 2014 הוא חזר לאולימפיאקוס למספר שנים. בשנת 2017 מונה סטרקושה למאמן השוערים של לאציו, בה שיחק בנו תומאס סטרקושה.
עונת 2017/2018 בליגה הבלקנית בכדורסל

| --- | --- |

 תאריך התחלה:  10 באוקטובר 2017
 תאריך סיום:  15 באפריל 2018
 מספר משתתפות:  7
 ערים מארחות:  סמוקוב
 זוכה:  לבסקי סופיה
 www.balkanleague.net
 → 2016/20172018/2019 ←
 
עונת 2017/2018 בליגה הבלקנית בכדורסל (BIBL) הייתה העונה ה-10 של תחרות אירופית זו לקבוצות כדורסל.
המשחק הראשון במסגרת שלב הבתים התקיים ב-10 באוקטובר 2017 והגמר ב-15 באפריל 2018. בתחרות השתתפו 7 קבוצות, 3 מבולגריה, 1 מצפון מקדוניה, 1 מאלבניה, 1 מקוסובו ו-1 ממונטנגרו.
מתכונת התחרות

בתחילה נרשמו למפעל כ-8 קבוצות אך קבוצת קומאנובו 2009 הודחה עקב אי עמידה בתנאי המפעל.
7 הקבוצות שיחקו בבית בודד במתכונת של שני סבבים, בית וחוץ נגד כל אחת מקבוצות הבית, בסך הכל כ-12 משחקים כאשר 2 הראשונות העפילו לפינל פור והקבוצות במקומות 3–6 התחרו בצמד משחקי פלייאוף על צמד הכרטיסים הנוספים לחצי הגמר, מקום 3 נגד מקום 6 ומקום 4 נגד מקום 5. לאחר הפינל פור שתי הקבוצות שהפסידו בחצי הגמר התמודדו במשחק בודד על המקום השלישי. כל משחקי הפינל פור התקיימו בארנה סמוקוב שבסמוקוב.
לבסקי סופיה זכתה באליפות הליגה בפעם השלישית.
שלב הבתים

|  | קבוצה | משחקים | ניצחונות | הפסדים | סלי זכות | סלי חובה | הפרש | נקודות |
| --- | --- | --- | --- | --- | --- | --- | --- | --- |
| 1. | בולגריה רילסקי ספורטיסט | 12 | 11 | 1 | 1101 | 835 | 166+ | 23 |
| 2. | מקדוניה בלוקוטחנה | 12 | 10 | 2 | 1068 | 898 | 170+ | 22 |
| 3. | בולגריה לבסקי סופיה | 12 | 7 | 5 | 995 | 907 | 88+ | 19 |
| 4. | בולגריה אקדמיק פלובדיב בולטקס 99 | 12 | 5 | 7 | 1020 | 932 | 88+ | 17 |
| 5. | קוסובו בשקימי פריזרן | 12 | 5 | 7 | 882 | 982 | 100- | 17 |
| 6. | אלבניה קייבי טירנה | 12 | 3 | 9 | 920 | 1095 | 175- | 15 |
| 7. | מונטנגרו איבר רוז'ייה | 12 | 1 | 11 | 893 | 1130 | 273- | 13 |
שלב הבתים > פלייאוף

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|   | חצי גמר | חצי גמר |  |  | גמר | גמר |

|  | פלייאוף 3–6 | פלייאוף 3–6 |  |  |  |  |
|  |  בולגריה לבסקי סופיה | (73)(98) |   |  |  |  |
|  |  אלבניה קייבי טירנה | (67)(75) |   |  |  |  |
|  |  |  |   |  |  |  |
|  |  |  |   |  |  |  |
|  |  |  |   |  |   |  |
|  |  |  |   |   |   |  |
|  |  |  |   |   |  |  |
|  | פלייאוף 4–5 | פלייאוף 4–5 |   |   |  |  |
|  |  בולגריה אקדמיק פלובדיב בולטקס 99 | (81)(94) |   |   |  |  |
|  |  קוסובו בשקימי פריזרן | (94)(86) |   |   |  |  |
שלב הבתים > פינל פור

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|   | חצי הגמר | חצי הגמר |  |  | הגמר | הגמר |  |

|  | 14 באפריל - סמוקוב | 14 באפריל - סמוקוב |  |  |  |  |  |
|  |  בולגריה רילסקי ספורטיסט |  71 |   |  |  |  |  |
|  |  קוסובו בשקימי פריזרן |  72 |   |  |  |  |  |
|  |   |  |   |  |  |  |  |
|  |  |  |  |  | 15 באפריל - סמוקוב | 15 באפריל - סמוקוב |  |
|  |   |   |   |   |  בולגריה לבסקי סופיה |  83 |  |
|  |   |   |   |   |  קוסובו בשקימי פריזרן |  72 |  |

|  |  |  |   |  |  |  |  |
|  |  |  |  |  | המשחק על המקום השלישי | המשחק על המקום השלישי |  |
|  | 14 באפריל - סמוקוב | 14 באפריל - סמוקוב |   |  | 15 באפריל - סמוקוב | 15 באפריל - סמוקוב |  |
|  |  מקדוניהבלוקוטחנה |  81 |   |  |  בולגריה רילסקי ספורטיסט |  92 |  |
|  |  בולגריה לבסקי סופיה |  85 |   |  |  מקדוניהבלוקוטחנה |  79 |  |
פוקוידאן

|  מזהים |
| --- | --- |
 מספר CAS:  9072-19-9
 
פוקוידאן היא מולקולת רב סוכר גופרתית אשר מופקת מחומיות. לראשונה הופקו בשנת 1913. לאחר שנות מחקר רבות, הגיעו מדענים למסקנה כי החומר הוא בעל תכונות רפואיות כגון יכולת לגרום להשמדה עצמית של תאי סרטן מסוימים, ואף לגרום להורדה ברמות הכולסטרול ולפעול נגד גידולים.
ערך זה הוא קצרמרבנושא כימיה. אתם מוזמנים לתרום לוויקיפדיה ו.
פוטוגרמטריה

בניית מודל פוטוגרמטרי
פוטוגרמטריה היא טכניקה למיפוי ומדידות המתבצעים בעזרת תצלומי אוויר, ובמיוחד - מודלים לשחזור מיקום עמדת הצילום לצורך מיפוי מרחבי. מקור השם: phos ,photo - אור, gramma - תכתיב או שרטוט, metrain - מדידה. תצלום אוויר כולל בתוכו מידע מרחבי בהיקף נרחב כמו גם תיאור סמנטי, מידע מצבי ומידע גאומטרי.
משני תצלומי אוויר שבחלקם חופפים ניתן להפיק מודל סטריאוסקופי. מאחר שכל תצלום מצולם בזווית שונה, ניתן לחברם לתמונה תלת־ממדית אחת. עיקרון זה מחקה את העיקרון שלפיו פועלת מערכת הראייה האנושית: שתי עיניים רואות את אותו העצם מזווית שונה, והמידע השונה המגיע משתי העיניים מאפשר תפישה תלת-ממדית. הזווית הנוצרת בין שתי קרני האור מן העיניים לאובייקט נקראת זווית פרלקטית והיא קובעת את ממד העומק של התמונה המגיעה אל המוח. בעזרת ידיעת מיקום המצלמה בכל אחד מהתצלומים נעשה חיתוך הקרניים כאשר הזווית הפרלקטית קובעת את העומק אל הנקודה.
בפוטוגרמטריה שני תחומים עיקריים:
פוטוגרמטריה מטרית - תהליך הוצאת אינפורמציה מדידתית.
פוטוגרמטריה פרשנית - אינטרפרטציה של התצלום, זיהוי והגדרה של אובייקטים, חישה מרחוק.
ראו גם

ISPRS
הנדסת מיפוי וגאו אינפורמציה
מדידה (מקצוע)
מערכת מידע גאוגרפי
פריסקופ
ראייה ממוחשבת
פלופס (מלך ספרטה)

פלופס (ביוונית: Κλεομένης; המאה ה-3 לפנה"ס) היה מלך ספרטה האחרון.
פלופס היה בנו של ליקורגוס. בתקופת מלוכתו של אביו כבר בוטלה המלוכה הכפולה המסורתית בספרטה והוחלפה במלוכת יחיד. הוא נולד בשנת 210 לפנה"ס, אם כי ממש באותה שנה מת אביו. כעוצר עבורו שימש מאחאנידס, ולאחר שזה נהרג בקרב נגד הליגה האכאית, מונה לעוצר קרוב משפחה רחוק שלו נאביס. אולם בהמשך רצח נאביס את פלופס וכן קרובי משפחה אחרים שלו, והפך לטיראן של ספרטה.
פליטווד

| --- | --- |

 מדינה:  הממלכה המאוחדת הממלכה המאוחדת
 אומת הבית:  אנגליה אנגליה
 אזור:  צפון-מערב אנגליה
 מחוז:  לנקשייר לנקשייר
 אוכלוסייה:  ‏
  ‑ בעיר:  26,226 (2021)
 קואורדינטות:  53°55′30″N 3°00′54″W﻿ / ﻿53.925°N 3.015°W﻿ / 53.925; -3.015 
 אזור זמן:  UTC
  מפת מיקום  מפה מפורטת   (למפת הממלכה המאוחדת מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים פליטווד(למפת הממלכה המאוחדת רגילה) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים פליטווד(למפת אנגליה רגילה) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי פליטווד(למפת אנגליה מוגדלת) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי פליטווד  he tabBackground:;tabBorder:#aaa;defaultTab:0;
פליטווד (באנגלית: Fleetwood) היא עיר במחוז לנקשייר בצפון אנגליה, בצפון-מזרח אזור חצי האי פלייד (Fylde). בעיר מתגוררים, נכון ל-2001, 26,840 תושבים. העיר נחשבת לחלק מפרברי בלקפול, אבל הייתה למעשה העיר המתוכננת הראשונה של התקופה הוויקטוריאנית. עד שנות ה-70 של המאה ה-20, הסתמכה העיר בעיקר על תעשיית הדייג שלה, אבל הירידה בדייג במים עמוקים (בין היתר בשל "מלחמת הבקלה") והיעדר חלופות כלכליות הוביל את העיר למצב כלכלי קשה. העיר נחשבת גם לעיירת נופש שקטה, בניגוד לבלקפול השכנה.
פליטווד הוקמה ב-1836 על ידי פיטר הסקת' ותוכננה על ידי דסימוס ברטון. עם זאת, קיימות עדויות להתיישבות מוקדמת יותר באזור. בדרום מערב העיר קיים בית אחוזה שהיה שייך בתקופת הנרי השמיני למשפחה קתולית בשם אלן (שאחד מבנייה היה החשמן ויליאם אלן (אנ')). המלך הפקיע את האחוזה מן המשפחה ומסר אותה למשפחה מנאמניו - תומאס פליטווד, שהיה המפקח על המטבעה המלכותית. האחוזה נותרה כרכוש משפחת פליטווד במשך 300 שנים.
פליטווד היא מולדתו של מותג סוכריות המנטה Fisherman's Friend
פונקציית תמסורת אופטית

פונקציית תמסורת אופטית (OTF) היא התגובה של המערכת לאות הנכנס, והיא מכילה את כל התכונות של מערכת אופטית. במילים אחרות, פונקציית התמסורת היא השפעת המערכת על האור (והתמונה) שעוברים מהמטרה לדמות שיוצרת המערכת - כלומר מהקלט לפלט. הפונקציה תלויה במיקום במרחב, בתדר המרחבי של האות, ובתדר הזמני או אורך גל.
השימוש העיקרי בפונקציית התמסורת הוא במדידת רזולוציה של מערכת. מכיוון שתדר מרחבי עומד ביחס הפוך לגודל הפרטים בתמונה (באמצעות התמרת פורייה), התדרים הגבוהים ביותר שעוברים הם הפרטים הקטנים ביותר שניתן לצפות בהם במערכת, ולכן הם מגדירים את הרזולוציה האמיתית של המערכת.
פונקציית התמסורת היא מרוכבת, כאשר הערך המוחלט שלה (המודול) נקרא Modulation transfer function ‏ ("MTF") והפאזה היא ה-Phase transfer function ‏ ("PTF"). לרוב מתייחסים ל-MTF, שהוא גודל חסר יחידות בין 0 ל-1, ועבור מצלמות הוא בדרך כלל מוצג כפונקציה של התדר המרחבי, ביחידות של מספר מחזורים למילימטר. ערך של 1 מייצג הפרדה מלאה, וערך של 0.02 מייצג בדרך כלל את הפרט הקטן ביותר שניתן לראות באותה מצלמה.
מדידת MTF

הגדרת ה-MTF, עבור תבנית סינוסואידלית, היא היחס
בתמונה המתקבלת במוצא המערכת, כאשר I היא עוצמת האור המועבר. לתבנית הסינוס (ראו דוגמה בתמונה למטה) יש תדר מרחבי בודד שהוא מספר המחזורים בתמונה חלקי רוחב התמונה. את מדידת ה-MTF מנרמלים לרוב ב-MTF של התדר הנמוך ביותר, כלומר
לעיתים מקפידים ומציינים שזהו MTF מנורמל או יחסי, אך לרוב מתייחסים אל הערך הזה כאל ה-MTF של המערכת.
מדידת MTF > תמונות שונות המשמשות למדידה > פסים מלבניים

לעיתים קרובות מחליפים את תבנית הסינוס בתבנית עם פסים מלבניים שחורים ולבנים, כמו באחת המטרות הנפוצות ביותר, מטרת חיל האוויר האמריקאי USAF1951 (ראו תמונה). מטרה זו משמשת למעשה כסטנדרט עולמי נפוץ למדידת רזולוציה ו-MTF של מערכות אופטיות. מטרת פסים מלבניים אינה סינוסית, ופירוק התמונה לתדרים מרחביים נותן, מלבד התדר המרכזי (שהוא מספר המלבנים חלקי רוחב התמונה), תדרים רבים. מדידת MTF על פי תמונת מלבנים נותנת תוצאה הקרובה להגדרת ה-MTF אך שונה ממנה. למרות זאת מטרות מלבנים נפוצות מאוד, שכן הן קלות יותר לייצור, פשוטות יותר להבנה אינטואיטיביות, התוצאה "טובה מספיק" לרוב המדידות, ומכיוון שהן סטנדרטיות, נוח להשוות MTF שנמדד בשיטה זו בין מערכות שונות. במטרת USAF1951 אפשר גם לראות ריבוע גדול לבן, שהעוצמה במרכזו משמשת כ"תדר 0" לנירמול ה-MTF, כאשר מקסימום נמוך לעוצמה בתדר 0 הוא הרקע השחור.
מדידת MTF > תמונות שונות המשמשות למדידה > תבנית פסים בתדירות משתנה

מטרה מסוג זה (ראו איור) מאפשרת במדידה אחת לקבל את תגובת המערכת לתחום רחב של תדירויות מרחביות, בניגוד למטרת פסים אחידה שבה קיימת תדירות מרחבית עיקרית אחת. גם מטרות כאלו ניתנות ליצירה עם פסים מלבניים או בתבנית סינוס.
מדידת MTF > תמונות שונות המשמשות למדידה > תבנית פרח

תבנית בצורת פרח (גם כאן קיימות מלבניות או סינוסוידיאליות) מאפשרת מדידה של תדירויות רבות, כמו בתבנית פסים בעלת תדירות משתנה, אלא שבתבנית זו התדירויות הגבוהות הן הפסים שקרובים למרכז הפרח. תבנית זו מאפשרת, בנוסף לתחום תדירויות, גם למדוד MTF בכל כוון, בניגוד לתבניות פסים שמאפשרות מדידה רק בכיוון הניצב לפס. באופן כללי, MTF של עדשות כמעט ואינו תלוי בכיוון (עקב הסימטריה הגלילית של העדשה) ולכן לרוב אין צורך בשימוש בתבנית זו. אך קיימות עדשות ללא סימטריה גלילית (off-axis), ובנוסף, הגלאי אינו בעל MTF אחיד בכל הכוונים, שכן הוא עשוי מפיקסלים שאינם עגולים, אלא מרובעים, מלבניים או בצורת L לעיתים, והם לרוב צמודים זה לזה בצורת שריג ריבועי.
מדידת MTF > שיטות נוספות

MTF היא התגובה לתבנית סינוס בעלת תדר יחיד. התמרת פורייה של התבנית יוצרת קו, או הלם (מתמטית - פונקציית דלתא של דיראק). מדידה של תגובת המערכת לקו כזה, וביצוע התמרת פורייה על התגובה, תיתן את תגובת המערכת לכל התדרים הניצבים לקו בבת אחת. באופן דומה, מדרגה (תמונה שמחציתה שחורה ומחציתה לבנה) היא אינטגרל של תמונת ההלם. קיימות שיטות רבות למדידת MTF אשר מסתמכות על התכונות המתמטיות הללו של התמרת פורייה.
מדידת MTF > שיטות נוספות > מדידה באמצעות קו

תגובת המערכת לקו חד (LSF - line spread function) כאמור יכולה לשמש למדידת MTF. המדידה דורשת קו שהוא דק משמעותית מדגימת המערכת (פיקסל), דרישה אשר מהווה חיסרון מכמה סיבות. קו דק יכול להעביר מעט מאוד אור, כך שנדרשת בהירות מקור אור גבוהה מאוד. בנוסף רוחב הקו תלוי בפיקסל. מסיבות אלו השיטה משמשת בעיקר עבור מדידת התגובה של מערכת עדשות ללא גלאי, כאשר לשם המדידה מציבים גלאי מותאם במיוחד.
מדידת MTF > שיטות נוספות > מדידה באמצעות שפה

תגובת המערכת לשפה חדה (ESF - edge spread function) היא מדד מקובל ל-MTF של מערכת אופטית. המטרה היא תמונה שחציה לבן וחציה שחור, כאשר בין החצאים מפרידה שפה חדה וישרה בזווית קטנה - זווית אופיינית היא 5 מעלות, יתקבלו ביצועים דומים מאוד עבור זוויות בתחום 2-10 מעלות, אך שפה ישרה תיתן מדידה גרועה מאוד עבור גלאי דיגיטלי. התמונה המתקבלת מיושרת לאחר דגימה צפופה (oversampling), וה-ESF עצמו הוא התמרת פורייה של הנגזרת של תמונת המדרגה המיושרת.
מדידת MTF > שיטות נוספות > מדידה באמצעות נקודה

מטרה שהיא נקודת אור קטנה (ביחס לפיקסל אחד בתמונה), תיתן אזור אור מרוח על הגלאי כתוצאה מתגובת המערכת. התמרת פורייה של התמונה תיתן מדד נוסף ל-MTF, שנקרא PSF - Point spread function.
מדידת MTF > שיטות נוספות > מטרה סטוכסטית

מטרת רזולוציה של חיל האוויר האמריקאי USAF1951
תבנית סינוס המשמשת למדידת MTF
מטרת פסים עם תדירות משתנה. (A) מטרת פסים מלבניים (B) מטרה סינוסואידלית (C) התמונה במוצא של מערכת אופטית טיפוסית.
תבנית פרח סינוסואידלית
ראו גם

פונקציית תמסורת
לקריאה נוספת

Norman S. Kopeika, "A system engineering approach to imaging", SPIE (1998)), ch. 9‎
Max Born and Emil Wolf, "Principles of optics" (7th Ed.) Cambridge uni. press (1999)‎
דוגמה למדידת MTF. באיור רואים את המטרה המקורית (שמאל למעלה), התמונה כפי שמתקבלת בגלאי (מתחת), ומדידת ה-MTF המתקבלת (מימין).
פיטר סאליס

| --- | --- |

 לידה:  1 בפברואר 1921 טוויקנהם, הממלכה המאוחדת 
 פטירה:  2 ביוני 2017 (בגיל 96) דנוויל הול, הממלכה המאוחדת 
 מקום קבורה:  Church of St John 
 מדינה:  הממלכה המאוחדת של בריטניה הגדולה ואירלנד, הממלכה המאוחדת 
 תקופת הפעילות:  מ-1947 
 מקום לימודים:  האקדמיה המלכותית לאמנות הדרמה (1948)  בית ספר מינצ'נדן 
 בן או בת זוג:  איליין אושר (1957–2016) 
 צאצאים:  קריספיאן סאליס 
 פרסים והוקרה:  קצין במסדר האימפריה הבריטית  פרס אנני 
 פרופיל ב-IMDb
 
פיטר סאליס, OBE (באנגלית: Peter Sallis;‏ 1 בפברואר 1921 - 2 ביוני 2017) היה שחקן אנגלי שהיה ידוע מהופעותיו בטלוויזיה הבריטית. הוא דיבב את וולאס בסדרת סרטי האנימציה "וולאס וגרומיט".
על אף שסאליס נולד וגדל במידלסקס, עבור שני תפקידיו הידועים ביותר נאלץ לאמץ מבטא צפוני. בנוסף לגילום וולאס הוא שיחק בתפקיד נורמן "קלגי" קלג בסדרה הקומית "בערוב ימי היין" מראשיתה ב-1973 ועד הפרק האחרון ב-2010, וכך היה השחקן היחיד שהופיע בכל 295 פרקי הסדרה. עוד דיבב את העכברוש בסדרת הטלוויזיה "הרוח בערבי הנחל".
סאליס פרש ממשחק בשנת 2010.
ביוגרפיה

פיטר סאליס נולד בטוויקנהם שבמידלסקס, בן יחיד להוריו הארי סאליס, מנהל בנק, ודורותי אמיאה פרנסס (שם נעורים ברנרד). אחרי שלמד בבית הספר מיצ'נדן בסאות'גייט שבמידלסקס החל סאליס לעבוד בבנק בעסקאות ספנות. כשפרצה מלחמת העולם השנייה הצטרף לחיל האוויר המלכותי. בגלל הפרעת אלבומין לא היה בצוות אוויר, כי נאמר לו שהוא יכול לסבול מערפול חושים בגובה רב. הוא שירת כמכונאי אלחוטן ולימד נוהלי רדיו בבסיס חיל האוור בקרנוול.
בהיותו בחיל האוויר החל סאליס להופיע כשחקן חובב, כשאחד הסטודנטים שלו הציע לו להוביל הפקת חובבים של המחזה "Hay Fever" מאת נואל קאוורד. אחרי ההצלחה בתפקיד החליט להיות שחקן. הוא קיבל מלגת קורדה ולמד באקדמיה המלכותית לאמנות הדרמה. הופעת הבכורה שלו בלונדון הייתה בספטמבר 1946 בתפקיד ביט במחזה "The Scheming Lieutenant" מאת שרידן.
ביוגרפיה > חיים אישיים

סאליס התחתן עם איליין אושר בכנסיית סיינט ג'ונס ווד בלונדון ב-9 בפברואר 1957. יחסי הזוג היו סוערים, אושר עזבה אותו שש עשרה פעמים לפני שהתגרשו ב-1965. הם התפייסו שוב, אבל בסופו של דבר היא עזבה אותו ב-1983.
לבני הזוג נולד בן אחד קריספיאן סאליס שהיה למעצב תפאורה מועמד לפרס אוסקר.
ב-2007 הוענק לסאליס תואר קצין מסדר האימפריה הבריטית (OBE) על תרומתו לתחום הדרמה. ב-2009 השתתף בתוכנית הרדיו של ה-BBC "דיסקים לאי בודד".
ב-2 ביוני 2017 נפטר סאליס בבית האבות דנוויל הול בנורת'ווד שבלונדון בגיל 96.
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1958 |  | The Diary of Samuel Pepys | סמיואל פיפס |  |
| 1967 | דוקטור הו | Doctor Who: The Ice Warriors | פנלי |  |
| 1970 |  | Catweazle | סטאפי גלדסטון |  |
| 1971 | המשכנעים | The Persuaders | דייוויד פיפר | בפרק "The Long Goodbye" |
| 1973–2010 | בערוב ימי היין | Last of the Summer Wine | נורמן קלג |  |
| 1973 |  | Frankenstein: The True Story | כומר | סרט טלוויזיה |
| 1974 | משפחת פאליסר | The Pallisers | מר בונטין | מיני-סדרה |
| 1974 |  | Who Killed Lamb? | לויד | סרט טלוויזיה |
| 1974 |  | The Capone Investment | ויטפילד | סדרת טלוויזיה |
| 1976–1978 |  | The Ghosts of Motley Hall | מר גאדג'ין | סדרת טלוויזיה |
| 1978 |  | The Clifton House Mystery | מילטון גסט |  |
| 1978–1980 |  | Leave It To Charlie | ארתור סימיסטר | סדרת טלוויזיה |
| 1984–1990 | הרוח בערבי הנחל | The Wind in the Willows | עכברוש (דיבוב) |  |
| 1987 |  | The New Statesman | סידני בליס | סדרת טלוויזיה (2 פרקים) |
| 1988–1989 |  | First of the Summer Wine | מר דייוויד קלג |  |
| 2009 | קינגדום | Kingdom | סיריל | סדרת טלוויזיה (פרק אחד) |
| 2010 | וולאס וגרומיט בעולם של המצאות | Wallace and Gromit's World of Invention | וולאס |  |
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1959 | שעיר לעזאזל | The Scapegoat | מוכס |  |
| 1960 |  | Saturday Night and Sunday Morning | איש בחליפה | ללא קרדיט |
| 1960 |  | Doctor in Love | חולה מאוהב | ללא קרדיט |
| 1961 |  | The Curse of the Werewolf | דוק אנריקה |  |
| 1961 |  | No Love for Johnnie | מ. פ. |  |
| 1963 | התנגשות בלילה | Clash by Night |  |  |
| 1963 | אנשים חשובים ביותר | The V.I.P.s | רופא |  |
| 1963 |  | The Mouse on the Moon | נציג רוסי |  |
| 1964 |  | The Third Secret | לורנס ג'קס |  |
| 1965 |  | Rapture | ארמנד |  |
| 1967 | צ'ארלי באבלס | Charlie Bubbles | עורך דין |  |
| 1968 |  | Inadmissible Evidence | הדסון |  |
| 1969 |  | The Reckoning | קרסלי | ללא קרדיט |
| 1970 |  | Scream and Scream Again | שווייץ |  |
| 1970 |  | Taste the Blood of Dracula | סמואל פקסטון |  |
| 1970 |  | My Lover, My Son | סר סידני ברנט |  |
| 1970 | אנקת גבהים | Wuthering Heights | מר שילדרס |  |
| 1971 | חפירת לילה | The Night Digger | הכומר רופרט פלאפוקס |  |
| 1976 |  | The Incredible Sarah | ת'יירי |  |
| 1977 |  | Full Circle | ג'פרי ברנסקומב |  |
| 1978 | רציחות קטנות של אשפי מטבח גדולים | Who Is Killing the Great Chefs of Europe? | סיינט קלייר |  |
| 1982 | עד התביעה | Witness for the Prosecution | קרטר | סרט טלוויזיה |
| 1986 |  | A Dangerous Kind of Love | מר ווקר | סרט טלוויזיה |
| 1989 | טיול לא מהעולם הזה | A Grand Day Out | וולאס (דיבוב) |  |
| 1993 | המכנסיים הלא מתאימים | The Wrong Trousers | וולאס (דיבוב) |  |
| 1995 | הרפתקה מצמררת | A Close Shave | וולאס (דיבוב) |  |
| 2001 |  | Hotel | קריין ברדיו | ללא קרדיט |
| 2001 |  | The Incredible Adventures of Wallace and Gromit | וולאס (דיבוב) |  |
| 2002 |  | Wallace and Gromit's Cracking Contraptions | וולאס (דיבוב) |  |
| 2004 |  | Belonging | נייתן | סרט טלוויזיה |
| 2005 | משחק אותה קובריק | Colour Me Kubrick |  |  |
| 2005 | וולאס וגרומיט והארנב הקטלני | Wallace & Gromit: The Curse of the Were-Rabbit | וולאס (דיבוב) |  |
| 2008 | וולאס וגרומיט: עניין של חיים ומוות | A Matter of Loaf and Death | וולאס (דיבוב) |  |